techiaith/cofnodycynulliad_en-cy huggingface dataset:
English: I think that was an answer to the previous question. [ Laughter.] Now, it's very possible, in light of what the Llywydd has said, that she won't be able to answer this question, but she will be able to convey the message to the Commission side on the board. I noticed recently that the future generations commissioner had written to all pension funds in the public sector in Wales outlining how to decarbonise pension investments. I also realise that these pension funds, for example, have come together to offer an investment in the Swansea bay tidal lagoon, and they are seeking these opportunities. So, two questions, therefore: is the Assembly pension board part of the public sector regime in Wales? And, secondly, has the board received this letter from the commissioner, and what actions are being taken as a result of that?
Welsh: Rydw i'n meddwl bod hynny'n ateb i'r cwestiwn blaenorol. [ Chwerthin.] Mae'n bosib iawn nawr, yn rhinwedd beth mae'r Llywydd newydd ei ddweud, bydd hi ddim yn gallu ateb y cwestiwn yma, ond eto bydd hi'n gallu cyflwyno'r neges i'r ochr Comisiwn, beth bynnag, ar y bwrdd. Roeddwn i'n sylwi, yn ddiweddar iawn, fod comisiynydd cenedlaethau'r dyfodol wedi ysgrifennu at bob cronfa pensiwn sector gyhoeddus yng Nghymru, yn amlinellu sut i ddatgarboneiddio buddsoddiadau pensiwn, ac rwyf i hefyd yn sylweddoli bod y cronfeydd pensiwn yma, er enghraifft, wedi dod at ei gilydd i gynnig buddsoddiad yn y morlyn llanw ym mae Abertawe, ac yn amlwg yn chwilio am gyfleoedd fel hyn. Dau gwestiwn, felly: a ydy bwrdd pensiwn y Cynulliad yn rhan o'r sector gyhoeddus yng Nghymru - y gyfundrefn yna? Ac, yn ail, a ydy'r bwrdd, felly, wedi derbyn y llythyr yma gan y comisiynydd, a pha weithredoedd sy'n cael eu gwneud yn sgil hynny?
English: I can't answer that final point, certainly. I'm not aware of whether the pension board has received correspondence from the future generations commissioner, but I would encourage her to contact the pension board directly, because I would hope that the pension board would want to look very carefully at the points that she's made to and encouraged on the public sector pensions in Wales. So, I hope that she will contact the pension board directly.
Welsh: Wel, fedraf i ddim ateb y pwynt olaf yna, yn sicr. Nid ydw i yn ymwybodol a ydy'r bwrdd pensiynau wedi derbyn gohebiaeth gan gomisiynydd cenedlaethau'r dyfodol, ond fe fyddwn i yn ei hannog hi i gysylltu'n uniongyrchol â'r bwrdd pensiynau, oherwydd byddwn i'n gobeithio y byddai'r bwrdd pensiynau eisiau edrych yn ofalus ar y safbwyntiau mae hi wedi eu gwneud ac annog ar y cynlluniau pensiwn cyhoeddus yng Nghymru. Gobeithio, felly, y bydd hi'n cysylltu'n uniongyrchol â'r bwrdd pensiynau.
English: There are 32 bookable venues for closed activities and three public spaces across the Assembly estate. An average of 137 meetings are held per week during term time. These can be booked by Assembly Members, support staff, Commission staff and contractors.
Welsh: Mae 32 o leoliadau ar gael i'w harchebu ar gyfer gweithgareddau caeedig a thri gofod cyhoeddus ar draws ystâd y Cynulliad. Mae 137 o gyfarfodydd yn cael eu cynnal bob wythnos ar gyfartaledd yn ystod y tymor. Gall y rhain gael eu harchebu gan Aelodau'r Cynulliad, staff cymorth, staff y Comisiwn a chontractwyr.
English: Item 4 is topical questions, and this afternoon the topical question by Julie Morgan, to be answered by the Cabinet Secretary for Economy and Transport. Julie.
Welsh: Eitem 4 yw'r cwestiynau amserol, a daw'r cwestiwn amserol y prynhawn yma gan Julie Morgan, i'w ateb gan Ysgrifennydd y Cabinet dros yr Economi a Thrafnidiaeth. Julie.
English: I thank Julie Morgan for her question and say that it is very deeply disappointing that Barclays have made this decision. We will do all we can to assist workers affected by this decision as a matter of urgency. I'll be speaking with Barclays management on Friday, and I met with union representatives this morning.
Welsh: Hoffwn ddiolch i Julie Morgan am ei chwestiwn a dweud ei bod yn drueni mawr iawn fod Barclays wedi gwneud y penderfyniad hwn. Byddwn yn gwneud popeth a allwn i gynorthwyo gweithwyr sydd wedi cael eu heffeithio gan y penderfyniad hwn fel mater o frys. Byddaf yn siarad â rheolwyr Barclays ddydd Gwener, a chyfarfûm â chynrychiolwyr undeb y bore yma.
English: I thank the Cabinet Secretary for that response. I'm sure he's aware that 170 jobs are going to Northampton, and a small number of jobs are going to India. But I think it's important to make the point that these are not the first losses of jobs in Cardiff, and in Cardiff North in particular, of financial services jobs and call centre jobs, because we fairly recently lost 1,100 jobs at Tesco, from Tesco House. Last year, Barclays also closed its mortgage centre in Llanishen. That was a loss of 180 jobs. There have also been five bank branch closures by Barclays, NatWest and HSBC within my constituency of Cardiff North. So, that all adds up to 1,500 jobs lost in the last two years in the financial and call centre industry. So, I don't know what the Welsh Government can do to try to persuade financial services companies and call centre bosses to stop this outpouring of jobs, because the jobs don't necessarily end - they're just going to other places, such as Northampton, and the Tesco jobs went to somewhere else. What can he do to keep up an ongoing dialogue with the financial services, with Barclays? I wonder is there any forum where they would discuss with the Cabinet Secretary what their future plans are, what are their plans for the city, because I think the loss of all these jobs in this particular service is very dismaying.
Welsh: Diolch i Ysgrifennydd y Cabinet am yr ymateb hwnnw. Rwy'n siŵr ei fod yn ymwybodol fod 170 o swyddi yn mynd i Northampton, a bod nifer fach o swyddi yn mynd i India. Ond mae'n bwysig gwneud y pwynt nad rhain yw'r swyddi cyntaf i gael eu colli yng Nghaerdydd, ac yng Ngogledd Caerdydd yn benodol, sy'n swyddi gwasanaethau ariannol a swyddi canolfannau galwadau, oherwydd rydym wedi colli 1,100 o swyddi yn Tesco yn weddol ddiweddar, o Tesco House. Y llynedd, caeodd Barclays ei ganolfan forgeisi yn Llanisien hefyd. Cafodd 180 o swyddi eu colli o ganlyniad i hynny. Mae pump o ganghennau banc Barclays, NatWest a HSBC hefyd wedi cau yn fy etholaeth i yng Ngogledd Caerdydd. Felly, mae hynny i gyd yn creu cyfanswm o hyd at 1,500 o swyddi a gollwyd yn y diwydiant ariannol a chanolfannau galwadau dros y ddwy flynedd diwethaf. Felly, nid wyf yn gwybod beth y gall Llywodraeth Cymru ei wneud i geisio perswadio cwmnïau gwasanaethau ariannol a phenaethiaid canolfannau galwadau i atal yr holl swyddi hyn rhag cael eu colli, oherwydd nid yw'r swyddi o reidrwydd yn dod i ben - maent yn mynd i leoedd eraill, megis Northampton, ac fe aeth swyddi Tesco i rywle arall. Beth y gall ef ei wneud i gynnal deialog barhaus â'r gwasanaethau ariannol, gyda Barclays? Tybed a oes unrhyw fforwm lle y byddent yn trafod gydag Ysgrifennydd y Cabinet beth yw eu cynlluniau yn y dyfodol, beth yw eu cynlluniau ar gyfer y ddinas, oherwydd credaf fod colli'r holl swyddi yn y gwasanaeth arbennig hwn yn destun pryder mawr.
English: Can I thank the Member for his question? Our intelligence suggests that the opposite is happening and will continue to happen: that as we see a reshoring of jobs into Wales - and there is evidence that that is already taking place - we will see senior-tier opportunities created. But, of course, the global shift, driven by automation and artificial intelligence, will see a significant number of lower-tier jobs lost. But those lower-tier jobs are those that were offshored in the 1990s and the noughties. What we will see in the future is Wales benefiting from a reshoring of jobs. Actually, in terms of jobs that have been created more recently, particularly in Cardiff and Swansea, those businesses that have moved here have also shifted senior appointments here. So, they include the likes of Aon, Which? and TUI - good opportunities right through the progression of a career, from entry level through to a senior managerial position. On the decision that was made by Barclays, my understanding is that the decision was reached not just within the UK, but as a consequence of deliberations overseas, far afield, where people may not be aware of the relative difficulties that there might be in securing suitably skilled employees in Northampton. Again, I wish to understand exactly where the decision was made, when it was made, and what sort of consultation took place, and particularly whether any consultation took place with the trade unions before the decision was reached.
Welsh: A gaf fi ddiolch i'r Aelod am ei gwestiwn? Mae ein gwybodaeth yn awgrymu bod y gwrthwyneb yn digwydd ac y bydd yn parhau i ddigwydd: sef wrth inni weld swyddi'n cael eu hailddosbarthu i Gymru - ac mae yna dystiolaeth fod hynny eisoes yn digwydd - y byddwn yn gweld cyfleoedd haen uwch yn cael eu creu. Ond wrth gwrs, bydd y newid byd-eang, sy'n cael ei yrru gan awtomatiaeth a deallusrwydd artiffisial, yn arwain at golli nifer sylweddol o swyddi haen is. Ond y swyddi haen is hynny yw'r rhai a drosglwyddwyd oddi yma yn y 1990au a'r 2000au. Yr hyn a welwn yn y dyfodol yw Cymru'n elwa o ailddosbarthu swyddi yma. Mewn gwirionedd, o ran swyddi a grëwyd yn fwy diweddar, yng Nghaerdydd ac Abertawe yn enwedig, mae'r busnesau sydd wedi dod yma hefyd wedi symud uwch-benodiadau yma. Felly, maent yn cynnwys rhai megis Aon, Which? a TUI - cyfleoedd da yr holl ffordd drwy ddilyniant gyrfa, o lefel mynediad hyd at swydd uwch-reolwr. Ar y penderfyniad a wnaethpwyd gan Barclays, fy nealltwriaeth i yw y daethpwyd i'r penderfyniad nid yn unig o fewn y DU, ond o ganlyniad i drafodaethau dramor, yn bell i ffwrdd, lle nad yw pobl o bosibl yn ymwybodol o'r anawsterau cymharol a allai godi o ran sicrhau gweithwyr medrus addas yn Northampton. Unwaith eto, hoffwn ddeall yn union lle y gwnaed y penderfyniad, pa bryd y cafodd ei wneud, a pha fath o ymgynghori a ddigwyddodd, ac yn arbennig, a ymgynghorwyd â'r undebau llafur cyn gwneud y penderfyniad.
English: Obviously, the Barclays call centre is on the edge of my constituency, just a few hundred yards from the top of my constituency, so many of them live in my constituency. Having listened very carefully to the trade union representatives, many of whom are personally affected by this move, this morning, I'm concerned at the apparent thinness of the business case for doing this. They've made no case for reducing the number of jobs based on technological advances. It seems to be all down to an investing campus site, whatever that might mean, invented by people who are not familiar with the geography of the UK, and perhaps haven't had pointed out to them that Northampton is not close to Cardiff, and is certainly not going to be used as a way of people commuting slightly further. So, I'd be very keen if you, Cabinet Secretary, could ask the Barclays senior management, based in the United States, what is the substance of this location strategy, given that there's no reduction in the number of employees, that it's reported that there's great difficulty in getting appropriately qualified people in Northampton, and that the Cardiff site currently serves some of their highest value customers - high-end businesses who require the highest quality service otherwise they'll obviously take their business elsewhere. So, I'm very concerned, not just about the impact on the 200 individuals affected by this in Cardiff, but that there's a lack of any strategic substance to the business case for this level of disruption.
Welsh: Yn amlwg, mae canolfan alwadau Barclays ar gyrion fy etholaeth i, ychydig gannoedd o lathenni'n unig o ben uchaf fy etholaeth, felly mae nifer ohonynt yn byw yn fy etholaeth. Ar ôl gwrando'n ofalus iawn y bore yma ar gynrychiolwyr yr undeb llafur, yr effeithir ar lawer ohonynt yn bersonol gan y symud, rwy'n bryderus ynghylch teneuder ymddangosiadol yr achos busnes dros wneud hyn. Nid ydynt wedi gwneud unrhyw achos dros leihau nifer y swyddi sy'n seiliedig ar ddatblygiadau technolegol. Ymddengys bod y cyfan yn ymwneud â safle campws sy'n buddsoddi, beth bynnag yw ystyr hynny, a ddyfeisiwyd gan bobl nad ydynt yn gyfarwydd â daearyddiaeth y DU, ac efallai nad oes neb wedi dangos iddynt nad yw Northampton yn agos at Gaerdydd, ac yn sicr nad yw'n mynd i gael ei ddefnyddio fel ffordd o wneud i bobl gymudo ychydig pellach. Felly, hoffwn yn fawr iawn, Ysgrifennydd y Cabinet, pe gallech ofyn i uwch-reolwyr Barclays yn yr Unol Daleithiau beth yw sylwedd y strategaeth leoli hon, o ystyried nad oes gostyngiad yn nifer y gweithwyr, a'r ffaith a nodwyd fod yna anhawster mawr i gael gafael ar bobl â'r cymwysterau priodol yn Northampton, a bod safle Caerdydd ar hyn o bryd yn gwasanaethu rhai o'u cwsmeriaid gwerth uchaf - busnesau ar y pen drutaf sydd angen gwasanaeth o'r ansawdd uchaf neu fel arall byddant yn mynd â'u busnes i fannau eraill. Felly, rwy'n bryderus iawn, nid yn unig am yr effaith ar y 200 o unigolion yr effeithir arnynt gan hyn yng Nghaerdydd, ond ynglŷn â'r diffyg sylwedd strategol yn yr achos busnes ar gyfer y lefel hon o darfu.
English: Well, I agree with the Member, and I think my comments so far suggest that her views and mine are fully aligned in questioning the business case and the rationale for the decision that's been announced. We should remember as well that it's not just workers in Cardiff who will be affected by this decision, but also in Coventry. Again, we need to question why it is that Barclays have decided to pursue the course of action of consolidating activities in a smaller number of centres in the UK, whilst, at the same time, essentially splitting two halves of the same service in Cardiff, which runs completely against what they're suggesting, which is that they would wish to see services consolidated in one area. And this is why I wish to see that assurance that the 250 roles are going to be remaining in Cardiff. I want that promise set in concrete, as I said. I wish to have clarity as well over what appears at the moment to be that contradiction that has emerged from Barclays, saying that they wish to consolidate into a fewer number of centres in the UK, whilst also splitting services across two distinct geographical areas. To me, it does not make sense. I wish to have clarity over that, and I think the workforce deserve clarity as well.
Welsh: Wel, rwy'n cytuno gyda'r Aelod, a chredaf fod fy sylwadau hyd yma yn awgrymu bod ei barn hi a fy un i yn gwbl gyson yn cwestiynu'r achos busnes a'r rhesymeg dros y penderfyniad a gyhoeddwyd. Dylem gofio hefyd nad gweithwyr yng Nghaerdydd yn unig a gaiff eu heffeithio gan y penderfyniad hwn, ond hefyd yn Coventry. Eto, mae angen inni gwestiynu pam y mae Barclays wedi penderfynu dilyn llwybr gweithredu sy'n galw am grynhoi gweithgareddau mewn nifer lai o ganolfannau yn y DU, a rhannu dau hanner yr un gwasanaeth yng Nghaerdydd ar yr un pryd, yn y bôn, sy'n gwbl groes i'r hyn y maent yn ei awgrymu, sef eu bod yn dymuno gweld gwasanaethau'n cael eu crynhoi mewn un ardal. A dyna pam rwyf am weld sicrwydd bod y 250 swydd yn mynd i fod yn aros yng Nghaerdydd. Rwyf am weld yr addewid hwnnw wedi'i osod mewn concrid, fel y dywedais. Hoffwn gael eglurder yn ogystal ynglŷn â'r anghysondeb ymddangosiadol ar hyn o bryd gan Barclays, sy'n dweud eu bod eisiau cyfuno mewn nifer lai o ganolfannau yn y DU, gan rannu gwasanaethau ar draws dwy ardal ddaearyddol wahanol ar yr un pryd. I mi, nid yw'n gwneud synnwyr. Hoffwn gael eglurder ynglŷn â hynny, a chredaf fod y gweithlu'n haeddu eglurder yn ogystal.
English: Like everyone else, I find Barclays's decision quite baffling, and I do have some sympathy with you; quite how you can anticipate such a random decision is very difficult to consider. I think what you say about the resilience of the sector is key, because jobs continue to be generated, and perhaps against expectation with automation the service is becoming more skilled - highly skilled in many places with complex calls and use of social media platforms. I commend the work of the trade unions in emphasising how important these skilled and better-paid jobs are. So, my specific question, then, given that you've referred to the vacancies and the fact that - . Incidentally, we want lots of smaller providers to establish greater resilience so that when we do get a rather random decision, it's one amongst many employers, thankfully. Anyway, there are lots of skilled people now, unfortunately, who are going to have their work disrupted for at least a while until they find other employment. So, are you working with the Welsh Contact Centre Forum to ensure that as many people as possible are aware of the opportunities that currently exist in the sector? Because I would imagine many of them really do have the potential to shift quite quickly into those jobs and it's very, very important that we provide that sort of practical assistance.
Welsh: Fel pawb arall, rwy'n ystyried bod penderfyniad Barclays yn gwbl annealladwy, ac mae gennyf gydymdeimlad â chi; mae'n anodd iawn meddwl sut y gallwch ragweld penderfyniad mor afreolus. Rwy'n meddwl bod yr hyn a ddywedwch ynghylch cadernid y sector yn allweddol, oherwydd mae swyddi'n parhau i gael eu cynhyrchu, ac efallai yn erbyn y disgwyl gydag awtomatiaeth, mae'r gwasanaeth yn dod yn fwy medrus - a medrus iawn mewn nifer o leoedd gyda galwadau cymhleth a defnydd o lwyfannau cyfryngau cymdeithasol. Rwy'n cymeradwyo gwaith yr undebau llafur yn pwysleisio pa mor bwysig yw'r swyddi medrus hyn sy'n talu'n well. Felly, fy nghwestiwn penodol, o gofio eich bod wedi cyfeirio at y lleoedd gwag a'r ffaith bod - . Gyda llaw, rydym am i lawer o ddarparwyr llai o faint sicrhau eu bod yn tyfu'n gryfach fel mai un yn unig o blith llawer o gyflogwyr ydyw, diolch byth, pan fyddwn yn cael penderfyniadau sydd braidd yn afreolus. Beth bynnag, yn anffodus mae tarfu'n mynd i fod ar waith llawer o bobl fedrus yn awr am ychydig o leiaf hyd nes y dônt o hyd i waith arall. Felly, a ydych yn gweithio gyda Fforwm Canolfannau Cyswllt Cymru i sicrhau bod cynifer o bobl â phosibl yn ymwybodol o'r cyfleoedd sy'n bodoli ar hyn o bryd yn y sector? Oherwydd buaswn yn dychmygu bod gan lawer ohonynt botensial go iawn i symud yn gymharol gyflym i'r swyddi hynny ac mae'n bwysig iawn ein bod yn darparu'r math hwnnw o gymorth ymarferol.
English: Thank you very much. Thank you for the opportunity to wish a happy birthday to an institution that's made a huge contribution to health and fitness on Anglesey, and which also happens to be a centre of sporting excellence of worldwide renown.
Welsh: Diolch yn fawr iawn. Diolch am y cyfle i ddymuno pen-blwydd hapus i sefydliad sy'n gwneud cyfraniad enfawr at iechyd a ffitrwydd Ynys Môn, ac sydd hefyd, yn digwydd bod, yn ganolfan rhagoriaeth chwaraeon o safon fyd-eang.
English: One of the highlights of the Gold Coast Commonwealth Games was Welsh weightlifter Gareth Evans's stunning gold medal-winning performance. His lifting was immense, but just as impressive was the passion he showed in running over to his coach, Ray Williams, to celebrate. Ray himself had realised a dream as a coach, but before coaching, he himself had won gold for Wales at the 1986 games in Edinburgh. Ray had been introduced to lifting by Bob Wrench, a bronze winner in the Christchurch games in 1974, and it was Bob who had the vision to establish the Holyhead and Anglesey Weightlifting and Fitness Centre 50 years ago. A high-school sports teacher, not only was he hugely talented at weightlifting, he could see what lifting could offer to the area's young people, many of whom would otherwise not have such opportunities. Ray and Gareth were among thousands to benefit. To give you an idea of HAWFC's success, Ray himself has coached lifters to 97 gold medals of youth and senior at Welsh and international levels. But it's the community aspect of the club that's just as important. This is a centre with its doors open to all. So, happy birthday Holyhead and Anglesey Weightlifting and Fitness Centre.
Welsh: Un o uchafbwyntiau Gemau'r Gymanwlad yr Arfordir Aur oedd perfformiad anhygoel y codwr pwysau o Gymru, Gareth Evans, a enillodd fedal aur. Roedd yn gallu codi pwysau aruthrol, ond yr un mor drawiadol oedd yr angerdd a ddangosodd wrth lamu draw at ei hyfforddwr, Ray Williams, i ddathlu. Roedd Ray ei hun wedi gwireddu breuddwyd fel hyfforddwr, ond cyn hyfforddi, roedd ef ei hun wedi ennill gwobr aur i Gymru yng ngemau 1986 yng Nghaeredin. Dechreuodd Ray godi pwysau dan arweiniad Bob Wrench, enillydd medal efydd yng ngemau Christchurch yn 1974, a Bob a gafodd y weledigaeth o sefydlu Canolfan Codi Pwysau a Ffitrwydd Caergybi ac Ynys Môn 50 mlynedd yn ôl. Roedd Bob yn athro chwaraeon mewn ysgol uwchradd, ac yn hynod dalentog am godi pwysau, ond hefyd gallai weld beth y gallai codi pwysau ei gynnig i bobl ifanc yr ardal, ac ni fyddai llawer ohonynt wedi cael cyfleoedd o'r fath fel arall. Roedd Ray a Gareth ymhlith y miloedd a elwodd. I roi syniad i chi o lwyddiant y Ganolfan, mae Ray ei hun wedi hyfforddi codwyr pwysau ifanc a hŷn i ennill 97 o fedalau aur ar lefel Cymru ac yn rhyngwladol. Ond mae agwedd gymunedol y clwb yr un mor bwysig. Mae hon yn ganolfan sydd â'i drysau ar agor i bawb. Felly, pen-blwydd hapus i Ganolfan Codi Pwysau a Ffitrwydd Caergybi ac Ynys Môn.
English: Happy birthday and a long life to an institution that's done so much for its community and, through its excellence, has done so much to put Holyhead and Anglesey on the global sporting map.
Welsh: Pen-blwydd Hapus a hir oes i'r sefydliad yma sydd wedi gwneud cymaint i'w gymuned a, thrwy ragoriaeth, wedi gwneud cymaint i helpu rhoi Caergybi a Môn ar fap chwaraeon y byd.